stanford-oval/wikipedia huggingface dataset:
Luettelo suomalaisen nimipäiväkalenterin naisten nimistä
A

Aada
Aamu
Aava
Adele
Aida
Aija
Aila
Aili
Aina
Aini
Ainikki
Aino
Aira
Airi
Aleksandra
Aliisa
Alina
Alisa
Alissa
Alli
Alma
Alva
Amalia
Amanda
Amelia
Anelma
Anette
Anita
Anitta
Anja
Anna
Anne
Anneli
Anni
Anniina
Annika
Annikki
Annu
Annukka
Ansa
Anu
Arja
Armi
Asta
Auli
Aulikki
Aune
Auni
Aura
Auri
Aurora
B

Bertta
Birgitta
C

Cecilia
D

Daniela
E

Eerika
Eeva
Eevi
Eija
Eila
Eine
Eini
Eira
Elea
Elena
Eleonoora
Eliisa
Elina
Elisa
Elisabet
Elise
Ella
Elle
Ellen
Elli
Elma
Elmi
Elna
Elsa
Else
Elsi
Elvi
Elviira
Emilia
Emma
Emmi
Enna
Enni
Erin
Erja
Essi
Ester
Esteri
Eveliina
F

Fanni
Fiona
Floora
H

Hanna
Hanne
Hannele
Heidi
Heini
Helena
Helga
Heli
Helinä
Heljä
Helka
Helle
Hellevi
Helli
Hellin
Hellä
Helmi
Helvi
Hely
Henna
Henni
Henriikka
Hertta
Heta
Hilda
Hilja
Hilkka
Hilla
Hille
Hillevi
Hilma
Hilppa
I

Iida
Iina
Iines
Iiris
Iisa
Iita
Ilma
Ilmatar
Ilmi
Ilona
Ilta
Immi
Impi
Inari
Inka
Inkeri
Inna
Ira
Irene
Irina
Irja
Irma
Irmeli
Iro
Isabella
Isla
J

Jaana
Jade
Janette
Janika
Janina
Janita
Janna
Janni
Jasmiina
Jasmin
Jatta
Jemina
Jenna
Jenni
Jessica
Joanna
Johanna
Jonna
Josefiina
Julia
Juliaana
Jutta
Juuli
Juulia
K

Kaarina
Kaija
Kaino
Kaisa
Kaisla
Kaisu
Kanerva
Karita
Karoliina
Kastehelmi
Katariina
Kati
Katja
Katri
Katriina
Kerttu
Kerttuli
Kielo
Kiia
Kiira
Kira
Kirsi
Kirsti
Klaara
Krista
Kristiina
Kukka
Kukka-Maaria
Kylli
Kyllikki
L

Lahja
Laila
Laina
Lauha
Laura
Lea
Leea
Leena
Leeni
Leila
Lemmikki
Lempi
Lenita
Liina
Liisa
Liisi
Lila
Lili
Lilia
Lilian
Lilja
Lilli
Linda
Livia
Linnea
Lotta
Loviisa
Lumi
Luna
Lyydia
Lyyli
M

Maaret
Maaria
Maarit
Maija
Maiju
Maikki
Maila
Maili
Mailis
Maini
Maire
Maisa
Malla
Manta
Margareeta
Mari
Maria
Marianna
Marianne
Marika
Marita
Maritta
Marja
Marjaana
Marjatta
Marjo
Marju
Marjukka
Marjut
Marketta
Martta
Matilda
Matleena
Meea
Meeri
Melina
Melissa
Meri
Merja
Mervi
Mette
Mielikki
Miia
Milena
Miina
Miisa
Mikaela
Mila
Milja
Milka
Milla
Mimmi
Mimosa
Minea
Minja
Minka
Minna
Minni
Minttu
Mira
Mirella
Mirja
Mirjami
Mirka
Mirkka
Mirva
Mona
Moona
N

Nadja
Nanna
Nea
Neea
Neela
Nella
Nelli
Netta
Niina
Nina
Ninni
Nita
Noora
O

Oili
Oivi
Olga
Olivia
Onerva
Oona
Orvokki
Outi
P

Paula
Pauliina
Peppi
Petra
Pihla
Piia
Pilvi
Pinja
Pipsa
Pirita
Piritta
Pirjo
Pirkko
Pulmu
Päivi
Päivikki
Päivä
Pälvi
R

Raakel
Raija
Raila
Raili
Raisa
Raita
Rauha
Rauna
Rauni
Rebekka
Reeta
Reetta
Reija
Riia
Riikka
Riina
Riitta
Rita
Ritva
Ronja
Roosa
Rosa
Ruusu
Ruut
S

Saaga
Saana
Saara
Saija
Saila
Saima
Saimi
Saini
Salla
Salli
Salme
Sandra
Sanelma
Sanna
Sanni
Sara
Sari
Sarita
Satu
Seela
Seija
Selina
Selja
Selma
Senja
Senni
Signe
Siina
Siiri
Silja
Silva
Sini
Sinikka
Sinna
Sirja
Sirkka
Sirkku
Sirpa
Siru
Sisko
Sivi
Sofia
Sohvi
Soila
Soile
Soili
Sointu
Solja
Sonja
Sorja
Stella
Suoma
Suometar
Susanna
Susanne
Suvi
Sylvi
Sylvia
Säde
T

Taija
Taika
Taimi
Taina
Talvikki
Tanja
Tarja
Taru
Tea
Teija
Tellervo
Teresa
Terhi
Terhikki
Terttu
Tessa
Tiia
Tiina
Tilda
Tinja
Titta
Toini
Tuija
Tuire
Tuomi
Tuovi
Tuula
Tuuli
Tuulia
Tuulikki
Tytti
Tyyne
Tyyni
U

Ulla
Ulpu
Unelma
Unna
Ursula
V

Valma
Valpuri
Vanamo
Vanessa
Vappu
Varma
Varpu
Vaula
Veera
Vellamo
Venla
Verna
Viena
Vieno
Viivi
Vilhelmiina
Vilja
Vilma
Viola
Virpi
Virva
Virve
Vivian
Vuokko
Karmaatit

Karmaattien valtakunta.
Karmaatit olivat ismailiittien lahko, joka vaikutti 800-luvulta 1000-luvulle etenkin Irakissa ja Jemenissä. Nimensä lahko sai Hamdan Karmatilta, joka johti lahkoa Etelä-Irakissa 800-luvun puolivälin aikoihin. Karmaatit tulivat tunnetuiksi etenkin kapinoistaan Syyriassa ja Irakissa vuosina 903–906, sekä kahdesta bahrainilaisesta päälliköstä, Abu Said al-Jannabista ja tämän pojasta Abu Tahir Sulaymanista. Jälkimmäiset hyökkäsivät Irakiin useaan otteeseen ja vuonna 930 he tekivät hävitysretken Mekkaan, josta he ryöstivät Kaaban mustan kiven.
DSBM

DSBM eli Depressive Suicidal Black Metal on metallimusiikkigenre. Se on yksi black metalin alagenreistä, ja sitä luonnehtivat usein synkkä ja toistuvarakenteinen äänimaailma. Sanoitusten tyypillisiä teemoja ovat itsemurha ja itsetuhoisuus, melankolia, tunteiden epävakaus, masennus ja kuolema. Laulu on tyypillisesti rääkyvää kuten black metalissa, ja doom metalin tavoin DSBM:ässä käytetään yksitoikkoista ja toistavaa soittotyyliä, jonka tarkoituksena on herättää ahdistuksen ja epätoivon tunnetta.
Tunnettuja DSBM-yhtyeitä ovat muun muassa Lifelover ja Psychonaut 4.
1652

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtumia

6. huhtikuuta – Jan van Riebeeckin johtama hollantilainen laivasto-osasto perusti tukikohdan Kapmaahan ja loi sinne hollantilaisen siirtokunnan.
2. lokakuuta – Tulipalo tuhosi suuren osan Oulun kaupunkia.
Puolan valtiopäivien jokainen jäsen sai veto-oikeuden. Tämä johti ennen pitkää siihen, ettei mitään uudistuksia saatu aikaan.
Kuopion ja Pietarsaaren kaupungit sekä lyhytikäiseksi jäänyt Brahea perustettiin.
Keuruu erotettiin Ruovedestä omaksi seurakunnakseen.
Syntyneitä

9. tammikuuta – Axel Sparre, ruotsalainen kreivi ja sotamarsalkka (k. 1728)
7. huhtikuuta – Klemens XII, Lorenzo Corsini, paavi (k. 1740)
21. huhtikuuta – Michel Rolle, ranskalainen matemaatikko (k. 1719)
25. huhtikuuta – Boris Šeremetev, venäläinen kenttämarsalkka
27. toukokuuta – Elisabeth Charlotte, ranskalainen prinsessa ja muistelmakirjailija
9. lokakuuta – Simon Tolpo, suomalainen kirkkoherra, teologian, logiikan ja metafysiikan professori (k. 1711)
4. marraskuuta – Marc-René de Voyer de Paulmy d’Argenson, ranskalainen markiisi ja poliitikko (k. 1721)
2. joulukuuta – Johan Schmedeman, suomalainen laki- ja vikamies, kirjallisten aineistojen kerääjä (k. 1713)
9. joulukuuta – August Quirinus Rivinus, saksalainen lääkäri ja kasvitieteilijä (k. 1723)
Kuolleita

30. tammikuuta – Georges de La Tour, ranskalainen taidemaalari (s. 1593)
17. helmikuuta – Gregorio Allegri, italialainen pappi ja säveltäjä (s. 1582)
21. toukokuuta – Jöns Kurck, suomalainen hovioikeuden presidentti ja valtaneuvos (s. 1590)
18. kesäkuuta – Juhana Kasimir, saksalainen pfalzkreivi, herttua ja Pfalz-Zweibrückenin hallitsijasuvun kantaisä (s. 1589)
19. kesäkuuta – Louis De Geer, alankomaalais-ruotsalainen kauppias ja teollisuusmies (s. 1587)
21. kesäkuuta – Inigo Jones, englantilainen arkkitehti (s. 1573)
7. elokuuta – John Smith, englantilainen platonistinen filosofi (s. 1618)
9. elokuuta – Jan Both, alankomaalainen taidemaalari ja etsaaja (s. noin 1618)
2. syyskuuta – Jusepe de Ribera (”Lo Spagnoletto”), espanjalais-italialainen taidemaalari (s. 1591)
12. elokuuta – Jakob De la Gardie (”Laiska-Jaakko”), ruotsalainen kreivi, sotapäällikkö, valtiomies ja marsalkka (s. 1583)
24. elokuuta – Johan Adler Salvius, ruotsalainen vapaaherra, valtaneuvos ja diplomaatti (s. 1590)
16. syyskuuta – Johann von Werth, saksalainen palkkasoturi ja ratsuväenkenraali (s. 1591 tai 1595)
22. lokakuuta – Johannes Bureus, ruotsalainen arkeologi, kielitieteilijä, mystikko ja runoilija (s. 1568)
Michell von Jordan, ruotsalainen eversti (s. 1590)
Filipe de Magalhães, portugalilainen säveltäjä (s. 1571)
Isaacus Rothovius, Turun piispa (s. 1572)
Johannes Ulvichius, suomalainen pappi ja runoilija (s. 1600)
Baykar Bayraktar TB2

| Baykar Bayraktar TB2 |
| --- | --- |

Tyyppi:  miehittämätön ilma-alus
Alkuperämaa:   Turkki
Valmistaja:  Baykar
Ensilento:  2014
Pääkäyttäjät:  Turkin asevoimat
Valmistusvuodet:  2014 –
Baykar Bayraktar TB2 on turkkilaisen Baykarin valmistama aseistettu miehittämätön ilma-alus. Se teki ensimmäisen lentonsa vuonna 2014. Ilma-alusta on käyttänyt Turkin asevoimat, minkä lisäksi sitä on myyty useisiin muihin maihin.
Kehitys

Bayraktar TB2 on miehittämätön ilma-alus, jota valmistaa turkkilainen Baykar. Turkin asevoimat halusi alkujaan miehittämättömiä ilma-aluksia maan käymässä konfliktissa kurdiseparatistien ja etenkin kurdien PKK-järjestön kanssa. Samalla maan haluttiin olevan tällä saralla riippumaton Yhdysvalloista. Turkin presidentti Recep Tayyip Erdoğanin hallinto yritti alkujaan ostaa omia MQ-1 Predator -ilma-aluksiaan Yhdysvalloista. Kauppa tyrehtyi vastustukseen Yhdysvaltain kongressissa, jolloin Turkissa päätettiin aloittaa miehittämättömien ilma-alusten kotimainen valmistus.
Suurta osaa turkkilaisten miehittämättömien ilma-alusten valmistushankkeista johti Selçuk Bayraktar, joka oli nainut presidentti Erdoğanin tyttären Sümeyyen. Hankkeiden pohjalta suunniteltiin Bayraktar TB2. Se lensi ensimmäisellä kokonaan autonomisella lennollaan vuonna 2014, ja samana vuonna alettiin luovuttaa ensimmäiset kappaleet Turkin asevoimille. Seuraavana vuonna aluksesta onnistuttiin laukaisemaan ohjus ensimmäisen kerran.
Käyttö > Turkki ja muut maat

Turkin asevoimat alkoi käyttää Bayraktar TB2-ilma-aluksia kurdikapinallisia vastaan Kaakkois-Turkissa ja Pohjois-Irakissa. Bayraktar TB2 oli hyvin onnistunut, ja se hankaloitti kurdikapinallisten liikkeitä olennaisesti. Myöhemmin Turkki käytti niitä myös operaatioissaan kurdeja vastaan Syyriassa, sekä Tripolin kansainvälisesti tunnustetun hallituksen puolesta Libyassa. Turkki on myynyt Bayraktar TB2-ilma-aluksia myös useisiin eri maihin. Kiinnostuneita ovat olleet esimerkiksi kapinallisia vastaan sotivat Afrikan maat. Drooneja on toimitettu esimerkiksi jihadistien uhkaamiin Nigeriin ja Togoon.
Käyttö > Ukraina

Ukraina osti ilma-aluksia Turkista vuonna 2018. Sotatoimissa niitä käytettiin Ukrainassa ensimmäisen kerran lokakuussa 2021, jolloin Bayraktar TB2 iski Itä-Ukrainan kapinallisten tykistön asemia vastaan. Helmikuussa 2022 maat sopivat TB2:n valmistamisen aloittamisesta tehtaalla Ukrainassa. Ukrainan mukaan droonia on käytetty myös Venäjän joukkoja vastaan Venäjän hyökättyä Ukrainaan helmikuussa 2022.
Ukrainan asevoimilla oli lokakuussa 2021 kaksitoista Bayraktar TB2:a. Venäjän federaation asevoimien tiedottajan, kenraalimajuri Igor Jevenievitš Konašenkovin mukaan: 24. helmikuuta 2022 mennessä, Ukrainan asevoimat oli menettänyt niistä neljä. Ukraina esitti 2. toukokuuta 2022, että se olisi upottanut kaksi Raptor-luokan venäläistä partioalusta Mustallamerellä, Bayraktar-drooneja käyttäen.
Venäjän asevoimien ilmatorjunta tehostui sodan pitkittyessä, mikä heikensi merkittävästi aluksi onnistuneesti käytetyn Bayraktarin toimintakykyä. Varsinaisten ilmaiskujen sijaan niitä on myöhemmin käyetty lähinnä tiedustelutehtävissä.
Käyttö > Azerbaidžan

Vuonna 2020 Bayraktar TB2-ilma-aluksia myytiin Azerbaidžaniin, joka samana vuonna kävi sodan Armeniaa ja Vuoristo-Karabahin separatisteja vastaan. Turkkilaiset tiedotusvälineet uutisoivat Azerbaidžanin viranomaisten kehuneen TB2:n kykyjä sodan aikana.
Käyttö > Käyttäjät

Turkki
Azerbaidžan
Etiopia
Kirgisia
Libya
Marokko
Niger
Puola
Togo
Tunisia
Turkmenistan
Ukraina
Tekniset tiedot

Lähde:
Yleiset ominaisuudet
Pituus: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.6,5 m
Kärkiväli: &&&&&&&&&&&&&012.&&&&0012 m
Korkeus: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.2,2 m
Suurin lentoonlähtöpaino: &&&&&&&&&&&&0700.&&&&00700 kg
Suoritusarvot
Suurin nopeus: 0Virhe lausekkeessa: tunnistamaton sana ”n”.0Virhe lausekkeessa: tunnistamaton sana ”n”n. 220 km/h
Matkalentonopeus: 0Virhe lausekkeessa: tunnistamaton sana ”n”.0Virhe lausekkeessa: tunnistamaton sana ”n”n. 130 km/h
Toimintasäde: &&&&&&&&&&&&0300.&&&&00300 km
Lentoaika: 27 h
Lakikorkeus: 0Virhe lausekkeessa: tunnistamaton sana ”n”.0Virhe lausekkeessa: tunnistamaton sana ”n”n. 7 600 m
Siipikuormitus: &&&&&&&&&&&&0150.&&&&00150 kg/m²
Piirustuksessa.
Bayraktar TB2 voitonpäivän sotilasparaatissa Azerbaidžanin Bakussa joulukuussa 2020.
Ukrainan ilmavoimien Bayraktar TB2.
Lennossa.
Daisenryō-kofun

Daisenryō-kofun, Sakai, Osakan prefektuuri
Daisenryō-kofun (jap. 大仙陵古墳), myös Daisen-kofun (jap. 大仙古墳) tai keisari Nintokun hauta, on Japanissa sijaitseva kofun-hauta, joka on lajissaan suurin. Daisenryō-kofun sijaitsee Sakaissa, Osakan prefektuurissa. Kumpuhauta on ilmasta katsottuna avaimenreiän muotoinen saari vallihautojen keskellä. Se on yksi antiikin suurimmista muistomerkeistä.
Kummun mitat

Kumpu on 35,8 m korkea. Kummun etuosan leveys 305 m ja pituus 486 m. Kummun ala 32,3 ha ja tilavuus noin 1,388 miljoonaa m³. Kumpua saatettiin rakentaa esimerkiksi tuhannen miehen voimin neljä vuotta. Toisen arvion mukaan kofunin rakentaminen olisi vienyt tuhannelta 31 vuotta 6 kuukautta. Nykyisellä tekniikalla kummun teko veisi pari kuukautta .
Avaimenreikähaudat

Avaimenreiän muotoiset haudat (zempō-kōen-fun) ovat eräs japanilaisten hautakumpujen, kofunien alalaji. Yamato-valtion keskusalueelle rakennettiin 400-luvulla jaa. suuria avaimenreikähautoja, kofuneja. Daisenryō-kofunin lähellä on 15 muuta suurta avaimenreikähautaa. Tätä hauta-aluetta kutsutaan Mozun hauta-alueeksi (Mozun kofungun). Monien mielestä Daisen kofun on Japanin 16. keisarin Nintokun hauta. Japanin keisarillisen viraston nimi keisarihaudalle on Mozu no mimihara no naka no misasagi (jap. 百舌鳥耳原中陵).
Daisenryō-kofun on osa Mozun–Furuichin kofun-ryhmää, joka  on Unescon maailmanperintökohde vuodesta 2019.
Aiheesta muualla

Wikimedia Commonsissa on kuvia tai muita tiedostoja aiheesta .
仁徳天皇 百舌鳥耳原中陵 (japaniksi)
IM (pelaaja)

| iM> Henkilötiedot |
| --- | --- |
Koko nimi:  Ivan Mihai
Syntynyt: 29. heinäkuuta 1999 (ikä 25)
Kansalaisuus:   Romania
Ammatti:  ammattipelaaja
Elektronisen urheilun pelaaja
Pelaajanimi:  iM
Aktiivisena:  2023–
Nyk. joukkue:  Natus Vincere
Rooli:  entry fragger
Peli:  Counter-Strike 2
Mestaruudet:  PGL Major Copenhagen 2024, Esports World Cup 2024, ESL Pro League Season 20
Ammattilaisjoukkueet

 2018–2021 :  Nexus
 2021–2023 :  GamerLegion
 2023– :  Natus Vincere
Palkinnot
 1× HLTV-MVP, 1× HLTV TOP 20 -sijoitus 
Ivan ”iM” Mihai (s. 29. heinäkuuta 1999) on romanialainen Counter-Strike 2 -ammattilainen. Hän on edustanut Natus Vincere -joukkuetta sen laajimman joukkuemuutoksen jälkeen kesäkuusta 2023. Counter-Strikeen keskittynyt HLTV valitsi hänet ensimmäisenä romanialaispelaajana maailman 20 parhaan pelaajan joukkoon vuonna 2024.
Mihai sijoittautui toiseksi viimeisestä Counter-Strike: Global Offensiven major-turnauksesta, BLAST Paris Majorista toukokuussa 2023 vanhan joukkueensa GamerLegionin kanssa. Hän oli finaalissa Team Vitalityä vastaan joukkueensa paras 0,95 keskiarvollaan. Seuraavan merkittävän hopeansa hän sai lokakuun alussa ESL Pro League Season 18 -turnauksesta NaVin kanssa. NaVi voitti ensimmäisen Counter-Strike 2:n major-turnauksen, PGL Major Copenhagenin maaliskuussa 2024. Mihain keskiarvo oli finaalissa FaZe Clania vastaan joukkueen toisiksi alhaisin 0,95.
Mihai sai uransa ensimmäisen MVP-palkinnon lokakuussa 2024 IEM Rio 2024 -turnauksesta, ja se oli myös historian ensimmäinen romanialaispelaajalle myönnetty MVP.
Saavutukset

HLTV-MVP / IEM Rio 2024
Sija 16. HLTV TOP 20 -arvioinnissa vuonna 2024.
Meyer Turku

| Meyer Turku Oy |
| --- | --- |

Yritysmuoto:  osakeyhtiö
Perustettu:  7. marraskuuta 1989
Perustaja:  Martin Saarikangas
Toimitusjohtaja:  Tim Meyer
Kotipaikka:  Turku, Suomi
Toimiala:  metalliteollisuus
Tuotteet:  laivanrakennus
Liikevaihto:   1 035 milj. € (2020)
Liikevoitto:   −29 milj. € (2020)
Henkilöstö:   2 067 (2020)
Emoyhtiö:  Meyer Werft
Tytäryhtiöt:  Piikkio Works Oy  Shipbuilding Completion Oy  ENG’n’D Oy
Kotisivu:  www.meyerturku.fi
Infobox OKVirheellinen NIMI-arvo: 
Meyer Turku Oy (aiemmin Masa Yards, Kvaerner Masa Yards, Aker Finnyards, Aker Yards, STX Finland) on Meyerin saksalaisen laivanrakennusperheen omistaman Meyer Werftin omistuksessa oleva suomalainen telakkayhtiö. Yhtiö harjoittaa laivanrakennusta Turussa Pernon telakalla. Yhtiö on valmistanut muun muassa loistoristeilijöitä.
Yhtiöllä oli vuoden 2020 alussa noin 2 000 työntekijää. Sillä on kolme tytäryhtiötä: hyttejä suunnitteleva ja rakentava Piikkio Works Oy Piikkiössä, laivojen julkisia tiloja suunnitteleva ja toteuttava Shipbuilding Completion Oy Turussa  sekä tekninen suunnitteluyhtiö Technology Design and Engineering Eng'nD Oy Raumalla. Lisäksi telakka työllistää useita tuhansia alihankintayritysten työntekijöitä.
Historiaa

Norjalainen Kvaerner osti Masa-Yards Oy:n vuonna 1991 ja muutti sen nimen Kvaerner Masa-Yards Oy:ksi. Masa-Yardsin edeltäjä oli vuonna 1989 konkurssiin mennyt Wärtsilä Meriteollisuus Oy.
Norjalainen Aker Maritime oli puolestaan hankkinut suomalaisen Finnyards Oy:n vuonna 1998 ja muuttanut sen nimen Aker Finnyards Oy:ksi. Finnyards Oy oli syntynyt raumalaisten Rauma-Repola Oy:n ja Hollming Oy:n telakoiden yhteenliittämisessä vuonna 1992.
Kvaerner Masa-Yards Oy ja Aker Finnyards Oy yhdistyivät vuonna 2004 uudeksi Aker Finnyards Oy:ksi. Molemmat yhtiöt olivat tuolloin saman norjalaisyhtiön, Aker ASA:n, omistuksessa, joka oli syntynyt norjalaisen Kvaernerin ja Aker Maritimen sulautumisessa. Kesäkuusta 2006 lähtien yhtiön nimi oli Aker Yards Oy.
Aker Yardsin omistaja siirtyi pääosin korealaisen STX:n omistukseen vuonna 2008, ja Suomen-yhtiön nimi muuttui 16.9.2009 STX Finland Oy:ksi. Suomalaisyhtiön markkinointinimi on ollut jo marraskuusta 2008 lähtien STX Europe.
Syyskuussa 2014 STX:n Turun telakan myynti saksalaiselle Meyer Werftille ja Suomen valtiolle varmistui, kun Saksan kilpailuviranomainen hyväksyi kaupan. Turun telakan nimeksi tuli Meyer Turku Oy., ja sen toimitusjohtajana aloitti Jan Meyer. STX Finlandin toinen Suomessa sijaitseva telakka, Rauman telakka, ehti lopettaa toimintansa kesällä 2014, ja telakka myytiin Rauman kaupungille ennen STX Finlandin myyntiä Meyer Werftille. Lisäksi STX Finland omisti puolet Hietalahden telakan omistavasta Arctech Helsinki Shipyardista, joka ei kuulunut Meyer Werftille myytyyn osaan STX Finlandista.
Toukokuussa 2015 Meyer Turku siirtyi kokonaan Meyerin suvun omistukseen, kun Meyer Werft osti Suomen valtion osuuden Meyer Turusta.
Luovutetut alukset

Maailman suurimpiin kuuluvat ristelylaivat M/S Freedom of the Seas, M/S Liberty of the Seas ja M/S Independence of the Seas sekä M/S Oasis of the Seas ja M/S Allure of the Seas rakennettiin Turun telakalla ja luovutettiin vuosina 2006–2010.
Ensimmäinen Meyer Turku Oy:n valmistama laiva oli saksalaiselle TUI Cruises -yhtiölle rakennettu Mein Schiff 4, joka valmistui toukokuussa 2015. Kesäkuussa 2016 telakalta valmistui Mein Schiff 5 -alus.
Luovutetut alukset > Luettelo Turun telakalta luovutetuista aluksista

M/S Viking Cinderella (Wärtsilä Meriteollisuus, Turku 1989), Viking Line
M/S Silja Serenade (Masa Yards, Turku 1990) Silja Line
M/S Silja Symphony (Masa Yards, Turku 1991) Silja Line
Voyager-luokan risteilyalukset:
Voyager of the Seas (Aker Yards, Turku 1999) Royal Caribbean International
Explorer of the Seas (Aker Yards, Turku 2000) Royal Caribbean International
Adventure of the Seas (Aker Yards, Turku 2001) Royal Caribbean International
Navigator of the Seas (Aker Yards, Turku 2002) Royal Caribbean International
Mariner of the Seas (Aker Yards, Turku 2003) Royal Caribbean International
Freedom-luokan risteilyalukset:
Freedom of the Seas (Aker Yards, Turku 2006) Royal Caribbean International
Liberty of the Seas (Aker Yards, Turku 2007) Royal Caribbean International
Independence of the Seas (Aker Yards, Turku 2008) Royal Caribbean International
Oasis-luokan risteilyalukset:
Oasis of the Seas (STX Europe, Turku 2009) Royal Caribbean International
Allure of the Seas (STX Europe, Turku 2010) Royal Caribbean International
M/S Meri (STX Finland Turku 2012) Oy Gaiamare Ab
M/S Viking Grace (STX Finland, Turku 2013) Viking Line Abp
Mein Schiff 3 (STX Finland, Turku 2014) TUI Cruises
Mein Schiff 4 (Meyer Turku 2015) TUI Cruises
Mein Schiff 5 (Meyer Turku 2016) TUI Cruises
M/S Megastar (Meyer Turku 2017) Tallink Silja Oy
Mein Schiff 6 (Meyer Turku 2017) TUI Cruises
Mein Schiff 1 (Meyer Turku 2018) TUI Cruises
Rakenteilla olevat alukset

Turun telakan tilauskirja täyttyi loppuvuodesta 2016 ennätysmäiseksi. Lokakuussa 2016 Meyer Turku ja Royal Caribbean Cruises Ltd. tekivät aiesopimuksen kahden Icon-luokan risteilyaluksen toimittamisesta vuonna 2022 ja 2024. Elokuussa 2024 Royal Caribbean kertoi tilaavansa Meyer Turulta neljännenkin risteilyaluksen toimitettavaksi vuonna 2027 ja varaavansa lisäksi option viidenteen ja kuudenteen Icon-luokan alukseen.
Aiheesta muualla

Yrityksen verkkosivut (englanniksi)
Allure of the Seas ja Oasis of the Seas Pernon telakalla Turussa.